**Contract financiar**

**pentru personal participant la**

**vizită pregătitoare**

**în cadrul programului Erasmus+**

**Domeniul – Educația Adulților**

**Acțiunea Cheie 1**

Va rugam sa stergeti acest text atunci cand completati contractul.

Nu uitati ca toate **sectiunile marcate cu gri sau unde se afla puncte de suspensie trebuie inlocuite** **cu informatiile solicitate**. De asemenea, **informatiile intre paranteze patrate sunt explicatii ce pot ramane in contract daca decideti acest lucru**. **TOATE sectiunile in albastru se vor sterge**.]

[**Denumirea completă a organizației beneficiare** ]

Adresă: [adresa oficială completă]

Numărul cererii de finanțare: [ în format standard: 2021-1-RO01-KA121/122-AE-0000xxxxx]

Tipul activității: Vizită pregătitoare

numită în continuare "Organizația beneficiară", reprezentată în scopul semnării prezentului contract de [prenume, nume și funcție]

pe de o parte,

și

**[Numele și prenumele participantului]**

Data nașterii: [...]

Adresă: [adresa oficială completă]

Telefon: [...]

|  |
| --- |
| Contul bancar unde se va transfera sprijinul financiar:  Numele titularului de cont: ….  Denumirea băncii: ….  Codul BIC/SWIFT: …  Codul IBAN: …. |

numit în continuare „Participant”, pe de altă parte,

au convenit asupra Condițiilor Speciale și asupra următoarelor Anexe, care fac parte integrantă din prezentul contract („Contractul”):

Anexa I: Program Vizita pregatitoare *- Erasmus+ Preparatory Visit Programme*

Anexa II: Condiții Generale

Prevederile stabilite în Condiţiile Speciale prevalează asupra celor stabilite în Anexe.

CONDIȚII SPECIALE

ARTICOLUL 1 – OBIECTUL CONTRACTULUI

* 1. Organizația beneficiară se angajează să acorde sprijin financiar participantului în vederea desfăşurării unei vizite pregătitoare în cadrul Programului Erasmus+.
  2. Participantul acceptă sprijinul financiar sau acoperirea serviciilor în cuantumul precizat la articolul 3 şi se angajează să desfăşoare activitatea de mobilitate conform Anexei I.
  3. Modificările la prezentul contract vor fi cerute şi aprobate de ambele părţi printr-o notificare oficială în scris, în versiune pe hârtie sau electronică.

ARTICOLUL 2 – INTRAREA ÎN VIGOARE ŞI DURATA MOBILITĂŢII

2.1 Contractul intră în vigoare la data semnării de către ultima din cele două părţi semnatare.

2.2 Perioada de mobilitate este compusă din perioada de activitate și perioada de călătorie.

2.3 Activitatea va începe cel mai devreme la data de **[zz/ll/aaaa**] și se va încheia cel târziu la data de **[zz/ll/aaaa]** și va avea o durată de **[….] zile**. Data de început a perioadei de activitate este prima zi în care participantul trebuie să fie prezent la organizaţia de primire. Data de încheiere a perioadei de activitate este ultima zi în care participantul trebuie să fie prezent la organizaţia de primire.

ARTICOLUL 3 – SPRIJINUL FINANCIAR

3.1 Sprijinul financiar se calculează în conformitate cu regulile de finanțare din Ghidul Programului Erasmus+.

3.2 Sprijinul financiar total pentru perioada de mobilitate este în valoare de **575 EUR**, reprezentând **sprijin individual și sprijin pentru transport**.

3.3 Sprijinul financiar pentru mobilitate menționat la Articolul 3.2 se transferă în totalitate participantului.

3.4 Sprijinul financiar nu poate fi utilizat pentru a acoperi cheltuieli deja finanțate din alte fonduri ale Uniunii Europene.

3.5 Fără a aduce atingere Articolului 3.4 sprijinul financiar este compatibil cu orice altă sursă de finanțare, atâta vreme cât acesta execută integral activitățile prevăzute în Anexa I.

ARTICOLUL 4 – MODALITĂȚI DE PLATĂ

4.1 În termen de 30 de zile calendaristice de la semnarea prezentului contract de către ambele părți și nu mai târziu de data de început a vizitei, participantul va primi o plată cu titlu de avans cu o valoare cuprinsă între 80% şi 100% din suma stabilită în Art. 3.2.

4.2 Dacă valoarea avansului de la Articolul 4.1 este sub 100% din valoarea maximă a sprijinului financiar, trimiterea atestatului de participare la vizită se consideră ca fiind cererea participantului de plată a soldului. Organizația beneficiară are la dispoziție 45 de zile calendaristice pentru a transfera soldul, fie din fonduri proprii, fie dupa primirea soldului de la AN sau de a iniţia procedurile de recuperare prin emiterea unei Note de debit, dacă este cazul.

4.3 Participantul trebuie să facă dovada datelor efective de începere și de încheiere a perioadei de activitate, pe baza atestatului de participare la vizita pregătitoare furnizat de către organizaţia de primire, semnat și ștampilat (dacă este cazul) de către reprezentantul legal al acesteia.

ARTICOLUL 5 – ASIGURARE

5.1 Organizaţia beneficiară trebuie să se asigure că participantul are o acoperire de asigurare adecvată, fie oferindu-i acestuia asigurarea, fie încheind un acord cu organizaţia gazdă pentru ca aceasta din urmă să ofere asigurare persoanei participante.

5.2 Acoperirea asigurării include cel puțin o asigurare de sănătate, o asigurare de răspundere civilă și o asigurare de accident. [În cazul mobilității intra-UE, asigurarea națională de sănătate a persoanei participante va include o acoperire de bază pe durata șederii într-o altă țară a UE prin intermediul Cardului European de Asigurări de Sănătate. Cu toate acestea, această acoperire poate să nu fie suficientă pentru toate situațiile, de exemplu în caz de repatriere sau intervenție medicală specială sau în cazul mobilităților internaționale. În acest caz, poate fi necesară o asigurare de sănătate privată complementară. Asigurările de răspundere civilă și accident acoperă daunele cauzate de persoana participantă sau asupra acestuia în timpul șederii sale în străinătate. În diferite țări sunt în vigoare reglementări diferite ale acestor asigurări, iar persoana participantă riscă să nu fie acoperită de schema standard. În plus față de cele de mai sus, se recomandă asigurarea împotriva pierderii sau furtului de documente, bilete de călătorie și bagaje.]

[Este recomandat să includeți următoarele informații:]

[Furnizorul/Furnizorii de asigurări, numărul de asigurare și polița de asigurare]

ARTICOLUL 6 - PROTECȚIA DATELOR

6.1 Organizația beneficiară va furniza participantului declarația de confidențialitate relevantă pentru prelucrarea datelor sale personale înainte ca acestea să fie codificate în sistemele electronice de gestionare a mobilităților Erasmus+.

<https://ec.europa.eu/programmes/erasmus-plus/specific-privacy-statement_en>

ARTICOLUL 7 – DREPT APLICABIL ȘI INSTANȚELE COMPETENTE

7.1 Prezentul contract este considerat de natură civilă. Utilizarea grant-ului se supune termenilor prezentului contract, regulilor aplicabile ale Uniunii Europene și, în subsidiar, legislației românești.

7.2 Instanțele competente sunt instanțele judecătorești din localitatea unde se află sediul organizației beneficiare, care au competența exclusivă de a soluționa orice litigiu între organizația beneficiară și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.

SEMNĂTURI

|  |  |
| --- | --- |
| Pentru Participant | Pentru Organizația beneficiară |
| [nume/prenume] | [nume/prenume / funcţie] |
|  |  |
| [semnătură] | [semnătură] |
|  |  |
| Încheiat la [oraşul], [data] | Încheiat la [oraşul], [data] |
|  |  |
|  |  |

**Anexa I**

**Program Vizita pregatitoare - Erasmus+ Preparatory Visit Programme**

**( se va anexa un exemplar al documentului)**

**Anexa II - CONDIŢII GENERALE**

**Articolul 1: Răspundere civilă**

Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

Agenția Națională din România, Comisia Europeană sau personalul acestora nu pot fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurarii perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenției Naționale din România sau Comisiei Europene.

**Articolul 2: Rezilierea contractului**

În cazul în care participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, organizația beneficiară este îndreptăţită legal să rezilieze contractul fără alte demersuri legale dacă participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

**Articolul 3: Recuperarea grantului**

În cazul în care participantul reziliază contractul înainte de finalizarea sa la termen sau în cazul în care participantul nu respectă prevederile contractului, acesta va fi obligat să ramburseze suma care i-a fost avansată din grant, cu excepția cazului în care s-a convenit diferit cu organizația beneficiară. În acest caz, organizația beneficiară va raporta această situație Agenției Naționale.

În cazul rezilierii contractului din cauza “forţei majore”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant suma corespunzătoare perioadei efectiv realizate din mobilitate. Orice alte sume rămase neutilizate trebuie rambursate, cu excepția cazului în care s-a convenit diferit cu organizația beneficiară.

**Articolul 4: Protecţia datelor**

Toate datele personale conţinute în contract vor fi prelucrate în concordanţă cu Regulamentul (CE) Nr. 2018/1725 a Parlamentului European şi a Consiliului European asupra prelucrării şi utilizării datelor personale de către insţituţiile şi organismele Uniunii Europene. Aceste date vor fi prelucrate numai în legătură cu implementarea contractului și urmărirea acestuia de către beneficiar, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE[[1]](#footnote-2) (Curtea Auditorilor şi Oficiul European de Luptă Antifraudă (OLAF)).

Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. El/ea trebuie să adreseze orice întrebare referitoare la procesarea datelor sale personale către organizația beneficiară și/sau Agenția Națională. Participantul poate depune o plângere împotriva procesării datelor sale personale către Autoritatea Europeană pentru Protecția Datelor cu privire la folosirea datelor de către Comisia Europeană.

**Articolul 5: Control și Audit**

Părțile contractante se obligă să furnizeze orice informații detaliate solicitate de Comisia Europeană, Agenția Națională din România sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt sau au fost implementate corespunzător.

1. Informații suplimentare privind scopul procesării datelor cu caracter personal, ce date se colectează, cine are acces la acestea și cum sunt protejate, pot fi găsite aici : <https://webgate.ec.europa.eu/erasmus-esc/index/privacy-statement> [↑](#footnote-ref-2)